**2021 M. LIETUVOS DVIRAČIŲ PLENTO ČEMPIONATAS**

**ASMENINĖS LENKTYNĖS LAIKUI**

**NUOSTATAI**

**I. TIKSLAS IR UŽDAVINIAI**

1.1 Čempionatas rengiamas siekiant populiarinti dviračių sportą Lietuvoje, skatinti sportininkus siekti aukštų rezultatų, atrinkti stipriausius dviratininkus į Lietuvos rinktines dalyvauti pasaulio ir Europos čempionatuose, pasaulio taurės varžybose ir kitose tarptautinėse varžybose.

**II. VARŽYBŲ RENGĖJAI IR VYKDYTOJAI**

2.1 Varžybas rengia ir vykdo Lietuvos dviračių sporto federacija (LDSF) kartu su Utenos daugiafunkciu sporto centru.

LDSF generalinis sekretorius Stasys Petrauskas – tel. nr. 8 601 60299

LDSF vadybininkas Tomas Gaubys – tel. nr. 8 619 86966

Utenos DSC direktorius Alvydas Surgautas – tel. nr. 8 686 85765

Varžybų vyriausioji teisėja – Miglė Beresinevičiūtė

Varžybų vyriausioji sekretorė – Roberta Vainauskienė

**III. VARŽYBŲ VYKDIMO VIETA IR LAIKAS**

3.1 Varžybos vykdomos 2021 m. birželio 17 d. Utenos rajono savivaldybėje, kelio kelio Nr. 4910 Utena – Pilveliai – Užpaliai atkarpoje.

Startas ir finišas – prie „Utenio“ stadiono (Utena, Užpalių g. 100).

**IV. PROGRAMA (pasibaigus registracijai, laikai gali keistis)**

13.00-14.00 val. Licencijų patikra, numerių išdavimas (prie „Utenio“ stadiono). Veteranai licencijas pateikti ir numerius atsiimti galės ir vėliau.

15.00 val. Jaunės, jaunimas (U-23, merginos), moterys (elitas) – 20 km;

15.45 val. Jauniai, jaunimas (U-23, vaikinai), vyrai (elitas) – 25 km;

±17.30 val. Apdovanojimai;

18.00 val. Veteranai (moterys, vyrai) – 15 km;

±19.30 val. Apdovanojimai.

**V. REGISTRACIJA**

5.1 Registracija vyksta iki birželio 14 d. (pirmadienis) 18.00 val. Vėliau paraiškos nebebus priimamos.

Registracijai sukurtos dvi formos: pirmoji rekomenduojama individualiems dviratininkams, o antroji – komandoms. Pasirinkus II formą, siųsti ją el. paštu info@ldsf.lt. Visi dalyviai registracijos metu patvirtina, kad laikysis šių nuostatų, asmeniškai atsako už savo elgesį ir pasekmes.

5.2 Dalyviams licencijų patikros metu išduodamas vienas numeris. Savo numerį perduoti kitam sportininkui draudžiama. Tokiu atveju dalyviai bus diskvalifikuojami, o rezultatai į varžybų protokolą neįtraukiami. Pasibaigus varžyboms, numerį privaloma grąžinti organizatoriams. Negrąžinusiems numerio – 5 Eur bauda.

5.3 Užsiregistravusiems ir nepranešusiems apie nedalyvavimą – 10 Eur bauda.

Forma Nr.1 – https://docs.google.com/forms/d/1BlpTLuIzdO\_bpDpZ 7Q4KeQuuWDvYFTC0UZiCHrI9Pgs/viewform?edit\_r equested=true

Forma Nr.2 – https://ldsf.lt/wpcontent/uploads/2021/05/Registracijos-forma-ALL.xlsx

**VI. VARŽYBŲ DALYVIAI**

6.1. Lietuvos dviračių plento čempionate dalyvauja tik Lietuvos sportininkai. Varžybos vykdomos pagal Tarptautines dviračių sąjungos (UCI) reglamentą ir LDSF nuostatus.

Varžybų dalyviai skirstomi į šias grupes:

|  |  |  |
| --- | --- | --- |
| **Grupė** | **Gimimo metai** | **Pavara** |
| Jaunės (17-18 m.) | 2003-2004 m. | 7,93 m |
| Jauniai (17-18 m.) | 2003-2004 m. | 7,93 m |
| Jaunimas merginos (U-23) | 1999-2002 m. | Neribojama |
| Jaunimas vaikinai (U-23) | 1999-2002 m. | Neribojama |
| Moterys (elitas) | 1998 m. ir anksčiau | Neribojama |
| Vyrai (elitas) | 1998 m. ir anksčiau | Neribojama |

Veteranai

M30 grupė – kurioms einamųjų metų gale sueis nuo 30 iki 39 metų (gimusios 1982-1991 m.);

M40 grupė – nuo 40 iki 49 metų (gimusios 1972-1981 m.);

M50 grupė – nuo 50 iki 54 metų (gimusios 1967-1971 m.);

M55 grupė – nuo 55 iki 59 metų (gimusios 1962-1966 m.).

V30 grupė – kuriems einamųjų metų gale sueis nuo 30 iki 39 metų (gimę 1982-1991 m.);

V40 grupė – nuo 40 iki 49 metų (gimę 1972-1981 m.);

V50 grupė – nuo 50 iki 54 metų (gimę 1967-1971 m.);

V55 grupė – nuo 55 iki 59 metų (gimę 1962-1966 m.);

V60 grupė – nuo 60 iki 64 metų (gimę 1957-1961 m.);

V65 grupe – nuo 65 iki 69 metų (gimę 1952-1956 m.);

V70 grupė – nuo 70 iki 74 metų (gimę 1947-1951 m.);

V75+ grupė – nuo 75 metų ir vyresni (gimę 1946 ir anksčiau).

6.2 Lietuvos dviračių plento čempionato asmeninės lenktynės laikui (ALL) vykdomos pagal UCI taisykles, remiantis šių varžybų nuostatais, teisėjų ir organizatorių sprendimais.

Kiekvienas sportininkas atsakingas už šių taisyklių laikymąsi.

6.3 Visi čempionato dalyviai privalo pateikti 2021 m. UCI licenciją.

6.4 Veteranų amžiaus grupių atstovams gydytojo leidimas dalyvauti varžybose yra neprivalomas, tačiau labai rekomenduojamas. Veteranų grupių dalyvis varžybų dieną savo parašu dalyvių registracijos lape pripažįsta, kad dalyvavimas dviračių sporto čempionate yra susijęs su dideliu žmogaus fizinių galimybių išbandymu ir gali būti sužalojimo ir su tuo susijusio invalidumo, ilgalaikio sveikatos ir darbingumo praradimo ar net mirties priežastimi.

6.5 Sportininkai Lietuvos dviračių plento čempionate dalyvauja laisva valia, niekieno neverčiami ir pasižada laikytis varžybų nuostatų, techninio gido, bei organizatorių, teisėjų, medicinos personalo, policijos ir apsaugos darbuotojų reikalavimų, žino, kad už taisyklių ar kitų reikalavimų nesilaikymą gali būti pašalintas iš varžybų ir diskvalifikuotas.

6.6 ALL dalyviai startuoja nuo pakylos, vienodais intervalais, kurie nustatomi pasibaigus registracijos laikui. Visų amžiaus grupių sportininkus lydėti automobiliais leidžiama su trenerio, vairuotojo, komandos vadovo licencijomis (atliekant tik vairuotojo funkciją). Lydintysis asmuo ir sportininkas privalo vadovautis Kelių eismo taisyklėmis, teisėjų nurodymais, UCI reikalavimais, visais LDSF patvirtintais dokumentais. Galima naudoti megafonus. Kiekvienas sportininkas privalo atvykti pasitikrinti dviratį iki starto likus ne mažiau nei 5 minutėms ir taip pat privalo nebepalikti starto zonos iki savo važiavimo pradžios.

6.7 Lietuvos dviračių plento čempionato dalyviai gali važiuoti tik plento dviračiais, kurie atitinka UCI taisykles. Diskiniai stabdžiai yra leidžiami visų amžiaus grupių dalyviams.

6.8 Sportininkų maitinimas leidžiamas, vieną sportininką lydėti ir suteikti jam techninę pagalbą, jos prireikus, gali tik vienas automobilis.

6.9 Nesportiškas ir neetiškas elgesys nėra toleruojamas. Sportininkai, personalas privalo vadovautis LDSF Etikos ir drausmės kodeksu, Saugaus eismo taisyklėmis, Pasauliniu antidopingo kodeksu ir visomis UCI taisyklėmis. Organizatoriai ir varžybų teisėjai pasilieka teisę skirti įspėjimus, nuobaudas, baudas, ir/ar pašalinti iš varžybų vadovaujantis UCI taisyklėmis.

6.10 Dalyvauti su Lietuvos čempiono atributika bei Lietuvos rinktinės apranga draudžiama.

6.11 Sportininkams rezultatai įskaitomi tik toje grupėje, kurioje jie užsiregistravo.

**VII. DALYVIŲ PRIĖMIMO SĄLYGOS**

7.1 Varžybų rengimo, vykdymo, teisėjų darbo varžybose išlaidas apmoka LDSF.  Kitas dalyvavimo varžybose išlaidas apmoka deleguojanti organizacija.

**VIII.** **APDOVANOJIMAI, REZULTATŲ PASKELBIMAS**

8.1 Kiekvienos grupės prizininkams įteikiami LDSF medaliai ir rėmėjų dovanos, o nugalėtojams dar ir čempionų marškinėliai. Jeigu grupėje nesusirenka bent 4 dalyviai, tai čempiono marškinėliai grupės nugalėtojui neįteikiami.

8.2 Visi sportininkai, iškovoję prizines vietas, privalo dalyvauti oficialioje apdovanojimų ceremonijoje. Sportininkai, neatvykę į apdovanojimų ceremoniją, praranda teisę į prizus ir gali sulaukti baudos, kurią numato UCI taisyklės.

8.3 Dviratininkai per apdovanojimų ceremoniją privalo vilkėti varžybų aprangą ir avėti sportinę avalynę, o galvos apdangalai ar akiniai negali būti dėvimi.

8.4 Lenktynių išankstiniai rezultatai paskelbiami finišo vietoje ir tinklapyje dbsportas.lt

8.5 Lietuvos  čempionato oficialūs rezultatai skelbiami LDSF tinklapyje <https://www.ldsf.lt>

.

**IX. VARŽYBŲ ATŠAUKIMAS**

9.1 Organizatoriai gali atšaukti lenktynes, iškilus „Force majeure“ nepaprastoms aplinkybėms, kurių negalima nei numatyti arba išvengti, nei kuriomis nors priemonėmis pašalinti. Tai gali būti stichinės gamtos nelaimės (uraganai, potvyniai, smarkios liūtys), teisėti ar neteisėti valstybės valdymo institucijų veiksmai ir kitos renginio organizavimui ir dalyvių saugumui grėsmę keliančios kliūtys.Atšaukimas skelbiamas tinklapyje www.ldsf.lt,

**X. SAUGUMAS TRASOJE**

10.1 Dalyviai už saugumą trasoje atsako patys ir prisiima visą atsakomybę dėl galimų incidentų bei savo sveikatos būklės, ir tai patvirtina registravimosi veiksmu.

10.2 Sportininkai privalo dėvėti apsauginį šalmą visų varžybų metu.

10.3 Visi dalyviai privalo laikytis varžybų teisėjų reikalavimų ir Kelių eismo taisyklių.

10.4 Automobilių eismas trasoje neuždaromas, varžybų metu budės du policijos ekipažai, trasos teisėjai.

10.5 Dėl techninių ar kitų kliūčių trasoje sustoję dalyviai privalo pasitraukti iš trasos į dešinį kelkraštį ir netrukdyti kitiems dalyviams.

10.6 Varžybų žiūrovai privalo stebėti renginį nuo šaligatvio (kelkraščio) ir neišeiti į važiuojamąją dalį bei nekelti pavojaus renginio dalyviams jokiu būdu ir forma. Kirsti važiuojamą dalį renginio metu galima tik jeigu tai nesutrukdys renginio dalyviams (neprivers jų manevruoti, stabdyti ar kaip kitaip keisti važiavimo).

10.7 Greitosios pagalbos automobilis budės visų varžybų metu. Kitais neatidėliotinos pagalbos atvejais būtina skambinti tel. 112 ir informuoti varžybų teisėjus.

10.8 Dalyviai ir žiūrovai neturi palikti be priežiūros savo asmeninių daiktų įskaitant dviračius ir komandų daiktus ir įranga.

**XI. ASMENS DUOMENŲ APSAUGA**

11.1 Renginio organizatorius – duomenų valdytojas, atsakingas už asmenų, dalyvaujančių renginyje, pateiktų duomenų rinkimą ir tvarkymą. Dalyvių duomenys gaunami juos pateikiant užpildžius registracijos formą ir tvarkomi teisėtu duomenų valdytojo interesu – varžybų organizavimo ir jų vykdymo tikslais.

11.2 LDSF rengiami čempionatai yra vieši renginiai, kuriuose gali būti filmuojama ir fotografuojama. Filmuota ir fotografuota medžiaga gali būti platinama žiniasklaidos priemonėse, interneto tinklapiuose ir socialiniuose tinkluose be atskiro asmens sutikimo. Užsiregistruodamas dalyvauti čempionate, dalyvis sutinka, kad jo atvaizdas gali būti naudojamas informavimo tikslais.

**XII. INFORMACIJA DĖL COVID-19**

12.1 Varžybų dalyviai ir žiūrovai privalo laikytis LR Sveikatos apsaugos ministro, Valstybės lygio ekstremalios situacijos valstybės operacijų vadovo 2021 m. birželio 1 d. sprendimo Nr. V-1274 sąlygų: https://e-seimas.lrs.lt/portal/legalAct/lt/TAD/b42180a1c2d111eb91e294a1358e77e9